Cenazeyê di gerîlayanê HPGyî yê ke 17ê kanûne de mabênê Dêrik û Şemrexî yê Mêrdînî de şehîd kewtî Goristanê Bêkesan de ameyî definkerdene.
17ê kanûne de 4 gerîlayê HPGyî pêkewtişê mabênê dewa Şêb a Jerî ya Dêrikî û dewa Şêbî ya Şemrexî yê Mêrdînî  de şehîd kewtibî. Cenazeya Servet Demîrî 18ê kanûne de ê Mustafa Gorençî zî 19ê kanûne de hetê keyeyanê înan ra ameyî girewtene. Demîr Êlih de Gorenç zî Amed de ame definkerdene. Cenazeyê di gerîlayanê ke Nêweşxaneyê Dewlete yê Mêrdînî de ameyêne pawitene seba ke nasnameyê înan nêame tespîtkerdene hetê hêzanê dewlete ra Goristanê Bêkesan ê qezaya Artuklu de  ameyî definkerdene.
